Even Johansen (musiker)

Even Johansen, også kjent som Magnet, (født 1970) er en norsk sanger, gitarist og låtskriver bosatt på Askøy utenfor Bergen. 

Per i dag har han gitt ut fem studioalbum i full lengde, samt flere singler og EP-er. Johansen henter inspirasjon fra en rekke sjangre, blant annet folk, pop og elektronika. Albumene hans er komponert og produsert utelukkende av ham selv, og han opptrer vanligvis live alene, der han bruker forhåndsprogrammerte looper eller skaper dem underveis. 

Flere av Mag­n­ets sanger har blitt brukt i TV-serier og filmer, blant annet «Where Happiness Lives» i Roswell, One Tree Hill og Everwood, «Lay Lady Lay» i Mr. & Mrs. Smith, «Let It Snow» i The O.C., og «Little Miss More or Less» i Six Feet Under. 

Navnet Magnet stammer fra en historie om hans egen barndom, der en påstått kur mot anemi involverte en homøopatisk, magnetisk tatovering.

 Biografi 
I 1989 vant Johansen Kronstadfestivalen sammen med bandet Veuve Clicquot Pon Sardin. Bandet spilte i hovedsak Thin Lizzy-inspirert musikk, og det var coverversjonen av Thin Lizzys «Black Rose» som sikret seieren. På 90-tallet var han medlem av band som Unge Frustrerte Menn (1991), Chocolate Overdose (1991–1994) og Libido (1995–2001). 

I 2000 debuterte han som soloartist med albumet Quiet & Still mens han bodde i Dumfries i Skottland. Han fikk oppmerksomhet da sangen «Where Happiness Lives» først ble sensurert av amerikanske radiostasjoner og senere brukt i den amerikanske TV-serien Roswell.

Han ga ut et par EP-er før albumet On Your Side kom i 2003. Albumet ble godt mottatt og ga han Spellemannprisen 2003 i klassen mannlig popsolist og Alarmprisen 2004 i klassen årets popalbum. Han fikk også Edvard-prisen i klassen populærmusikk for låta «The Day We Left Town». Albumet innholdt en versjon av Bob Dylans «Lay Lady Lay» hvor Johansen synger duett med den irske sangeren . Låta ble brukt i filmen Mr. & Mrs. Smith og også, sammen med «Let It Snow» fra Minus EP fra 2004, i den amerikanske TV-serien The O.C..

For sitt tredje album, The Tourniquet fra 2005, ble Johansen nominert til Spellemannprisen 2005 i klassen mannlig artist. 

I 2006 var han med å lage musikken til PC-spillet Drømmefall – Den lengste reisen, og til den norske spillefilmen Sønner. 

I 2007 ga han ut albumet The Simple Life. Ved Spellemannprisen 2007-utdelingen mottok han prisen som årets mannlige artist for albumet, og var også nominert til Alarmprisen 2007 i klassen årets popalbum.

I 2011 ga han ut albumet Ferrofluid hvor han samarbeidet med bandet Cloroform. Blant sangene var Shakespears Sister-låten «Stay» fra 1992, i duett med Hilde Marie Kjersem.

I september 2019, etter et ni år langt opphold, ga Johansen ut singelen «Deja Vu» og kunngjorde planer om et album i 2020. Prosjektet ble imidlertid ikke realisert før i desember 2022, med EP-en Shotgun Rider.

 Priser og anerkjennelse 

 Spellemannprisen 2003 "Beste mannlige popartist" for On Your Side 
 Alarmprisen 2004 "Årets popalbum" for On Your Side 
 Edvard-prisen 2004 "Populærmusikk" for låta «The Day We Left Town» 
 Spellemannprisen 2005-nominasjon "Beste mannlige artist" for The Tourniquet 
 Spellemannprisen 2007 "Beste mannlige artist" for The Simple Life 
 Alarmprisen 2007-nominasjon "Årets popalbum" for The Simple Life 

 Diskografi 
 Album 
 Quiet & Still (Rec 90, 2000) (gitt ut under navnet Even Johansen i USA)
 On Your Side (Ultimate Dilemma, 2003)
 The Tourniquet (Filter U.S., 2005)
 The Simple Life (Hermetix, 2007)
 Ferrofluid (Warner Music Norway, 2011)

 Singler og EP-er 
 Where Happiness Lives EP (Ultimate Dilemma, 2002)
 Chasing Dreams EP (Ultimate Dilemma, 2002)
 The Day We Left Town EP (Ultimate Dilemma, 2003)
 «Last Day of Summer» (Ultimate Dilemma, 2003)
 «Lady Lady Lady» (Ultimate Dilemma, 2003)
 On Your Side Companion EP (2004)
 Minus EP (2004)
 «Hold On» (2005)
 «Fall at Your Feet» (2005)
 «Dreamfall: The Longest Journey» (2006)
 «Lonely No More» (2007)
 «Deja Vu» (2019)
 Shotgun Rider EP (Hermetix, 2022)

 Referanser 

 Eksterne lenker 



  Biografi fra Norsk pop- og rockleksikon

Kategori:Norske gitarister
Kategori:Norske sangere
Kategori:Norske låtskrivere
Kategori:Vinnere av Spellemannprisen
Kategori:Vinnere av Alarmprisen
Kategori:Personer fra Bergen kommune